《杂诗》
宋代·李复

应龙出重渊，矫矫升天行。
奋迅弥宇宙，雨施品物形。
收藏入无间。脗合元气冥。
神变不可测，乃知至阳精。
圣人链阴魄，调御元功成。
乘时万类睹，廓然日月明。
体用符龙变，潜跃惟时亨。
颜伏德方求，舜见位已升。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。